 Lassa Fever: Ènìyàn bi 800 ní wọn funra si pé o ti ní ààrun náà ní Ondo Akòròyìn BBC Chris Ewokor jábọ pé Ìpínlẹ mọkàndínlógun ní ọrọ náà ti kan nínú ààrun Lásà tó tun ṣẹṣẹ bẹ sílẹ. Content is not available End of Facebook post, 1 Ìpínlẹ Edo àti Ondo ní ìhà Gúúsù Nàìjíríà, ó sì dàbí ẹni pé àwọn ìpínlẹ méjì yìí ni ọrọ náà kan jùlọ láárin ọṣẹ méjì si àsìkò yìí bí ènìyàn ogoji ṣe ti lùgbàdì ààrùn ọhún. Òṣiṣẹ ètò ìlera mẹsàn ní ààrùn náà ti kọlu láwọn ìpínlẹ mẹrin, tí ọpọ ẹmi si ti sùn láti ìgba ti ààrun Lásà ti bẹ sílẹ gẹgẹ bí ilé iṣẹ to ń ri sí dídẹkùn àjàkálẹ ààrun ṣe sọ. Ààrun Lássà máà ń mú ènìyàn láti ara fifi ọwọ kan ounjẹ ti èkúté bá tọ tàbí yàgbẹ sí. Ààrin ọjọ méjì sí ọjọ mọkanlélógun ni ó maa ń to jẹyọ. Àpẹrẹ tó maa n jẹyọ ní ibà, kí ara má mókun, ori fífọ, èbíbì àti ìgbẹ, ikọ, àti inú kíkan. Ó kéré tán ènìyàn mẹtàdínlọgọta ló ti jẹ ọlọrun nípè lóri ààrùn Lásà jákèjádò Nàìjíríà látàri ǹkan bii oṣù kan tó ti bẹ sílẹ. Ilé ìwòsàn ǹla tó ń rí sí gbígbógun ti àjàkálẹ ààrun ti fi ìdí ẹ múlẹ pé ènìyàn márùndínlọgọriń lé nígba ní o ti ní ààrùn náà nínú ẹẹdẹgbẹrin ti wọn funra si pé o lé ti kó ààrùn náà. : Lassa Fever: Ènìyàn bíi 800 ni wọn funra sí pé ó ti ní ààrun náà ní Ondo 